8. ΝΟΜΟΣ υπ' αριθ. 836 της 21/28 Οκτ. 1943 Περί ιδρύσεως Βυζαντινολογικού Σπουδαστηρίου εν Αγίω Όρει. Εκυρώθη δια της υπ' αριθ. 184/1946 πράξ. Υπ. Συμβουλίου. Άρθρ.1.-Ιδρύεται εν Αγίω Όρει επιστημονικόν Καθίδρυμα υπό τον τίτλον "Βυζαντινολογικόν Σπουδαστήριον του Άθω". Σκοπός του καθιδρύματος τούτου είναι η μελέτη και η δημοσίευσις των εν ταις βιβλιοθήκαις των Μονών φυλασσομένων χειρογράφων, κωδίκων και των βυζαντινών και μεταβυζαντινών αρχείων των Μονών, ο καταρτισμός καταλόγων των κειμιλίων του Αγίου Όρους και η επιστημονική τούτων ταξινόμησις, η μελέτη και δημοσίευσις των μουσικών, χειρογράφων και τέλος η συγκρότησις ειδικής βιβλιοθήκης προς εξυπηρέτησιν των σκοπών του καθιδρύματος. Σελ. 414 165 - 88 Εις τα έργα του Ιδρύματος περιλαμβάνεται και η έκδοσις ειδικού περιοδικού υπό τον τίτλον "Δελτίον του Αγίου Όρους". Άρθρ.10.-Πάσαι αι λεπτομέρειαι της εν γένει εφαρμογής του παρόντος καθορίζονται δια Δ/τος προκαλουμένου υπό του Υπουργού Θρησκευμάτων και Εθνικής Παιδείας. Άρθρ.11.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-Το σπουδαστήριον τούτο του Άθω εδρεύει εν τη Αθωνιάδι Σχολή του Αγίου Όρους εν Καρυαίς, διευθύνεται δε υπό Συμβουλίου, ούτινος προΐσταται ο εκάστοτε πρώτος του Αγίου Όρους, μετά δύο γερόντων ασχοληθέντων περί την Βυζαντινολογίαν και υπό ετέρων πέντε μελών εκ των τακτικών, εκτάκτων ή και ομοτίμων καθηγητών του Πανεπιστημίου Αθηνών και Θεσσαλονίκης εκ των απασχολουμένων εις γενικήν Εκκλησιαστικήν Ιστορίαν, την Βυζαντινήν φιλολογίαν, την Βυζαντινήν ιστορίαν και την Χριστιανικήν και Βυζαντινήν αρχαιολογίαν, διαμενόντων εκ περιτροπής εν Άθω επί τρίμηνον και λαμβανόντων ως αποζημίωσιν το ήμισυ των μηνιαίων αποδοχών των. Τα μέλη του Συμβουλίου πλην του πρώτου ορίζονται δια Δ/τος υπό του Υπουργού Θρησκευμάτων και Εθνικής Παιδείας. Το Συμβούλιον τούτο του Ιδρύματος ευρίσκεται κατά τας συνεδριάσεις αυτού εν απαρτία παρισταμένων πέντε τουλάχιστον των μελών αυτού, ασχολείται δε να προτείνη τους διορισμούς του προσωπικού του σπουδαστηρίου και ν' ασκή την πειθαρχίαν, συζητεί δε και λαμβάνει αποφάσεις επί ζητημάτων σχέσιν εχόντων με την επίτευξιν των σκοπών του Ιδρύματος. Άρθρ.3-Το επιστημονικόν προσωπικόν του σπουδαστηρίου διατελούν υπό την εποπτείαν και καθοδήγησιν του Συμβουλίου, αποτελείται εκ τριών μέχρις επτά νεωτέρων μοναχών, πτυχιούχων Πανεπιστημίου και κατά προτίμησιν Θεολόγων ή φιλολόγων, ων ο εις μουσικός, επί μισθίω καθοριζομένω παρά του Συμβουλίου. Ούτοι συντάσσουν τους καταλόγους των αρχείων κειμιλίων και μουσικών χειρογράφων, δύνανται δε να δημοσιεύουν και ιδίας αυτών μελέτας κατόπιν εγκρίσεως του Συμβουλίου. Ομοίως εκ τούτων ορίζεται εις Βιβλιοφύλαξ της Ειδικής Βιβλιοθήκης, όστις συντάσσει τον κατάλογον αυτής και εφαρμόζει τον κανονισμόν (Αναγνωστηρίου, δανεισμού βιβλίων κλπ.) και εις Διευθυντής του Δελτίου του Αγίου Όρους έχων την εν γένει επιμέλειαν των υποβαλλομένων και εγκρινομένων προς δημοσίευσιν μελετών. 33.Λ.α.5-8 Άγιον Όρος 322 Άρθρ.4.-Το βοηθητικόν προσωπικόν του Ιδρύματος αποτελούν: 1)Εις βοηθός του Βιβλιοφύλακος εκπληρών και χρέη γραφέως, επί βαθμώ και μισθώ γραφέως β΄ ή α΄ τάξεως. 2)Εις δακτυλογράφος επί βαθμώ και μισθώ γραφέως β΄ τάξεως, και  3)Εις κλητήρ επί βαθμώ και μισθώ γ΄ ή β΄ τάξεως. Άπαν το επιστημονικόν και βοηθητικόν προσωπικόν του Ιδρύματος διορίζεται προτάσει του Συμβουλίου, εκ των μοναχών του Όρους δια πράξεως του Υπουργού Θρησκευμάτων και Εθνικής Παιδείας. Άρθρ.5.-Προς εξυπηρέτησιν των σκοπών του Ιδρύματος ιδρύεται εν τη Αθωνιάδι Σχολή των Καρυών ίδιον Τυπογραφείον υπό τον τίτλον "Αθωνικόν Τυπογραφείον". Το προσωπικόν του Τυπογραφείου τούτου αποτελείται εκ μοναχών ειδικώς εκπαιδευθησομένων προς τούτο. Κατά την πρώτην εφαρμογήν του παρόντος άρθρου δύναται το προσωπικόν τούτο να αποτελείται εν όλω ή εν μέρει και εκ μη μοναχών. Ειδικόν Δ/μα θέλει καθορίση τας λεπτομερείας εν σχέσει με την ίδρυσιν και λειτουργίαν του Αθωνιακού Τυπογραφείου. Άρθρ.6.-Οι προσερχόμενοι εις Άγιον Όρος προς μελέτην των εν αυτώ ιστορικών και καλλιτεχνικών θησαυρών ημέτεροι ή αλλοδαποί επιστήμονες δύνανται εν ανάγκη να φιλοξενηθώσι επί ωρισμένον χρονικόν διάστημα εις το Όρος υποχρεούνται δε να παρέχωσι την συνεργασίαν αυτών εις το Δελτίον του Αγίου Όρους, την αφορώσαν εις τα πορίσματα των ερευνών των ή ν' ανακοινώσιν αυτά εν είδει μαθήματος ή διαλέξεων εις τας ανωτέρας τάξεις της Αθωνιάδος Σχολής και τους μοναχούς. Την αυτήν υποχρέωσιν έχουν και οι καθηγηταί μέλη του Συμβουλίου του Ιδρύματος. Άρθρ.7.-Το Βυζαντινολογικόν Σπουδαστήριον του Αγίου Όρους έχει ιδίαν Νομικήν προσωπικότητα, ιδίαν περιουσίαν και ικανότητα εις το κληρονομείν και εδρεύει εν τη Αθωνιάδι Σχολή των Καρυών του Αγίου Όρους. Άρθρ.8.-Πρόσοδοι του Ιδρύματος είναι: 1.Ειδικός φόρος επί παντός επισκεπτομένου το Άγιον Όρος, ούτινος το ποσοστόν, ως και ο τρόπος εισπράξεως καθορισθήσεται δια Δ/τος. 2.Το καθαρόν προϊόν εκ των δημοσιευμάτων του Ιδρύματος. 3.Εφ' άπαξ επιχορήγησις του Κράτους, ης το ποσόν θέλει καθορισθή δια κοινής αποφάσεως των Υπουργών Θρησκευμάτων και Εθνικής Παιδείας και Οικονομικών. Άρθρ.9.-Πάσαι αι δαπάναι του Βυζαντινολογικού Σπουδαστηρίου, ήτοι μισθοί, επιμίσθια κλπ. βαρύνουν τους πόρους αυτού, οίτινες κατατίθενται υπό ίδιον λογαριασμόν εις το πλησιέστερον Υποκατάστημα της Τραπέζης της Ελλάδος, των σχετικών εντολών εκδιδομένων υπό του Προϊσταμένου του Ιδρύματος. 